ตลาดหุ้นเอเชียลดลงเช้านี้ ขณะจับตานายกฯอังกฤษแถลงแผน Brexit
ตลาดหุ้นเอเชียลดลงเช้านี้ ขณะจับตานายกฯอังกฤษแถลงแผน Brexit
17 ม.ค. 2560

ผู้สื่อข่าวรายงานว่า ตลาดหุ้นเอเชียปรับตัวลงในเช้าวันนี้ เนื่องจากนักลงทุนระมัดระวังการซื้อขายก่อนที่นางเทเรซา เมย์ นายกรัฐมนตรีอังกฤษ จะแถลงรายละเอียดเกี่ยวกับกระบวนการที่อังกฤษจะแยกตัวออกจากสหภาพยุโรป (Brexit) ในวันนี้
โดยดัชนี MSCI Asia Pacific ลดลง 0.5% เมื่อเวลาประมาณ 9.35 น.ตามเวลาโตเกียว  ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,038.45 จุด ลดลง 56.79 จุด, ดัชนี SSE Composite ตลาดหุ้นจีนเปิดวันนี้ที่ 3,087.03 จุด ลดลง 16.40 จุด, ดัชนี HSI ตลาดหุ้นฮ่องกงเปิดวันนี้ที่ 22,819.87 จุด เพิ่มขึ้น 101.72 จุด, ดัชนี TAIEX ตลาดหุ้นไต้หวันเปิดวันนี้ที่ 9,301.96 จุด เพิ่มขึ้น 9.63 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,067.52 จุด เพิ่มขึ้น 3.35 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,009.92 จุด ลดลง 3.20 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,660.30 จุด เพิ่มขึ้น 1.46 จุด
ทั้งนี้ วิเคราะห์คาดว่านายกรัฐมนตรีอังกฤษ จะเรียกร้องให้ชาวอังกฤษมีความเป็นเอกภาพในกระบวนการ Brexit ขณะที่สื่ออังกฤษคาดการณ์ว่า การแถลงของนางเมย์จะส่งสัญญาณถึงการแยกตัวออกจาก EU อย่างเด็ดขาด และส่งผลกระทบที่รุนแรง (hard Brexit)